**ΝΟΜΟΣΧΕΔΙΟ «****Ο ΠΕΡΙ ΤΗΣ ΙΔΡΥΣΗΣ ΥΦΥΠΟΥΡΓΕΙΟΥ ΠΟΛΙΤΙΣΜΟΥ ΚΑΙ ΔΙΟΡΙΣΜΟΥ ΥΦΥΠΟΥΡΓΟΥ ΠΟΛΙΤΙΣΜΟΥ ΠΑΡΑ ΤΩ ΠΡΟΕΔΡΩ ΚΑΙ ΣΥΝΑΦΩΝ ΘΕΜΑΤΩΝ ΝΟΜΟΣ ΤΟΥ 2021»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤΑ ΘΕΜΑΤΙΚΗ ΕΝΟΤΗΤΑ**

**Α. ΜΕΤΑΦΟΡΑ ΤΟΥ ΤΜΗΜΑΤΟΣ ΑΡΧΑΙΟΤΗΤΩΝ ΣΤΟ ΥΦΥΠΟΥΡΓΕΙΟ ΠΟΛΙΤΙΣΜΟΥ**

**(Τίθενται προς έγκριση συνολικά οι κοινές τροπολογίες ΔΗΚΟ και ΑΚΕΛ)**

**ΥΠΕΡ: 19**

**ΕΝΑΝΤΙΟΝ: 28**

**ΑΠΟΧΕΣ: -**

**Δεν εγκρίθηκαν (σελ. 1-7)**

|  |  |
| --- | --- |
| **ΒΟΥΛΕΥΤΩΝ κ. ΧΡ. ΧΡΙΣΤΟΦΙΔΗ, Α. ΚΑΥΚΑΛΙΑ ΚΑΙ ΧΡ. ΧΡΙΣΤΟΦΙΑ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΑΚΕΛ-ΑΡΙΣΤΕΡΑ-ΝΕΕΣ ΔΥΝΑΜΕΙΣ ΚΑΙ ΧΡ. ΟΡΦΑΝΙΔΗ ΚΑΙ ΧΡ. ΠΑΝΤΕΛΙΔΗ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΤΟΥ ΔΗΚΟ** | |
| **Άρθρο 2:** | |
| Γίνεται εισήγηση για τροποποίηση του άρθρου 2 του πιο πάνω νομοσχεδίου, ώστε-  α. να διαγραφεί από τον ορισμό του όρου «νομοθεσία», η φράση «του Τμήματος Αρχαιοτήτων,» (τρίτη και τέταρτη γραμμή)∙ και  β. να διαγραφεί ο όρος «Τμήμα Αρχαιοτήτων» και ο ορισμός αυτού. | |
| ΥΠΕΡ:  ΕΝΑΝΤΙΟΝ:  ΑΠΟΧΕΣ: | |
| **Άρθρο 3:** |
| Γίνεται εισήγηση για τροποποίηση του άρθρου 3 του πιο πάνω νομοσχεδίου, ώστε-  α. να διαγραφούν οι παράγραφοι (γ) και (δ) αυτού∙ και  β. να προστεθεί μετά την παράγραφο (ε) αυτού, η ακόλουθη επιφύλαξη:  «Νοείται ότι, από τα δημόσια μουσεία εξαιρούνται τα Αρχαιολογικά Μουσεία και τα Τοπικά Αρχαιολογικά και Εθνολογικά Μουσεία όπως ορίζονται στις διατάξεις του περί Αρχαιοτήτων Νόμου∙». |
| ΥΠΕΡ:  ΕΝΑΝΤΙΟΝ:  ΑΠΟΧΕΣ: |
| **Άρθρο 4:** |
| Γίνεται εισήγηση για τροποποίηση του άρθρου 4 του πιο πάνω νομοσχεδίου, ώστε-  α. να διαγραφεί από το εδάφιο (2) αυτού, η παράγραφος (β)∙ και  β. να διαγραφεί από το εδάφιο (3) αυτού, η φράση «του Τμήματος Αρχαιοτήτων,» (τρίτη γραμμή). |
| ΥΠΕΡ:  ΕΝΑΝΤΙΟΝ:  ΑΠΟΧΕΣ: |
| **Άρθρο 16:** | |
| Γίνεται εισήγηση για τροποποίηση του άρθρου 16 του πιο πάνω νομοσχεδίου, ώστε-  α. να διαγραφεί από το εδάφιο (1) αυτού, η φράση «του Τμήματος Αρχαιοτήτων και» (τρίτη γραμμή) ∙  β. να διαγραφούν από το εδάφιο (4) αυτού, οι παράγραφοι (β), (δ), (στ) και (η)∙ και  γ. να διαγραφεί από το εδάφιο (7) αυτού, η φράση «του Τμήματος Αρχαιοτήτων,» (δεύτερη και τρίτη γραμμή). | |
| ΥΠΕΡ:  ΕΝΑΝΤΙΟΝ:  ΑΠΟΧΕΣ: | |
| **Επεξήγηση:**  **Με τις προτεινόμενες τροπολογίες διαγράφεται από το υπό ψήφιση νομοσχέδιο οποιαδήποτε αναφορά στο «Τμήμα Αρχαιοτήτων», καθότι κρίνεται ότι τα ζητήματα αρχαιοτήτων πρέπει να παραμείνουν υπό το σημερινό καθεστώς διαχείρισής τους, κατ’ επιταγήν του Συντάγματος και ειδικότερα του Άρθρου 23.1 αυτού, σύμφωνα με το οποίο το δικαίωμα της Δημοκρατίας επί των αρχαιοτήτων διαφυλάσσεται.**  **Όπως είναι γνωστό, δεδομένης της εν λόγω συνταγματικής διάταξης και λόγω του δικοινοτικού χαρακτήρα του κράτους και της υπαγωγής εξ’ αρχής των αρχαιοτήτων σε τρίτο ουδέτερο υπουργείο, όπως και της σύστασης των κοινοτικών συνελεύσεων, κρίνεται σκόπιμο, όπως η δεδομένη κατάσταση μη διαταραχθεί καθ’ οιονδήποτε τρόπο στην παρούσα φάση, κατά τρόπο που ενδέχεται στο μέλλον να δημιουργήσει αχρείαστες επιπλοκές ως προς το ζήτημα των αρχαιοτήτων, το οποίο συνιστά ένα ζήτημα ιδιαίτερης ευαισθησίας για τη Δημοκρατία.**  **Περαιτέρω, με την προτεινόμενη μεταφορά του Τμήματος Αρχαιοτήτων από το Υπουργείο Μεταφορών, Επικοινωνιών και Έργων στο Υφυπουργείο Πολιτισμού αναμένεται να δημιουργηθούν λειτουργικά και τεχνικά προβλήματα αφού για τις εργασίες που πραγματοποιούνται από το Τμήμα Αρχαιοτήτων είναι απαραίτητη η συνδρομή από πολιτικούς μηχανικούς, μηχανικούς κ.ά. Οι εν λόγω ειδικότητες/ υπηρεσίες βρίσκονται στο Τμήμα Δημοσίων Έργων και στο Τμήμα Ηλεκτρομηχανολογικής Υπηρεσίας που υπάγονται επίσης στο Υπουργείο Μεταφορών, Επικοινωνιών και Έργων. Με δεδομένο ότι δεν προβλέπονται νέες θέσεις στο υπό ίδρυση Υφυπουργείο Πολιτισμού, το οποίο δημοσιονομικά θα είναι σχεδόν ουδέτερο, θα δημιουργηθούν μεγάλα προβλήματα στην εξεύρεση και αξιοποίηση εργατικού προσωπικού για τις τεχνικές εργασίες.** | |

**(Αν εγκριθούν οι κοινές τροπολογίες, τότε θα τεθούν προς έγκριση πρώτα οι τροπολογίες του ΔΗΚΟ και έπειτα οι τροπολογίες του ΑΚΕΛ που αφορούν το προοίμιο – με βάση την ημερομηνία κατάθεσής τους)**

| **Προοίμιο:** | |
| --- | --- |
| **ΒΟΥΛΕΥΤΩΝ κ. ΧΡ. ΟΡΦΑΝΙΔΗ ΚΑΙ ΧΡ. ΠΑΝΤΕΛΙΔΗ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΤΟΥ ΔΗΚΟ** | **ΒΟΥΛΕΥΤΩΝ κ. ΧΡ. ΧΡΙΣΤΟΦΙΔΗ, Α. ΚΑΥΚΑΛΙΑ ΚΑΙ ΧΡ. ΧΡΙΣΤΟΦΙΑ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΑΚΕΛ-ΑΡΙΣΤΕΡΑ-ΝΕΕΣ ΔΥΝΑΜΕΙΣ** |
| Γίνεται εισήγηση για αντικατάσταση του προοιμίου του υπό αναφορά νομοσχεδίου, με το ακόλουθο προοίμιο:  «ΕΠΕΙΔΗ, κρίνεται ότι επέστη ο χρόνος η πολιτεία να εγκύψει στο θέμα της ανάπτυξης και καλλιέργειας του σύγχρονου πολιτισμού της χώρας κατά τρόπο συγκροτημένο, στοχευμένο και συστηματικό,  ΚΑΙ ΕΠΕΙΔΗ, η πολιτιστική δράση και η πνευματική καλλιέργεια συνιστούν μία από τις πλέον σημαντικές παραμέτρους στη διαμόρφωση του τρόπου ζωής των πολιτών μίας χώρας με σημαντική επίδραση και συμβολή στη δημιουργία “συλλογικής νοημοσύνης”, αλλά και στο ευ ζην των πολιτών,  ΚΑΙ ΕΠΕΙΔΗ, η μέριμνα για τα πολιτιστικά δρώμενα, με την προαγωγή και ενίσχυση, μεταξύ άλλων, του θεάτρου, των εικαστικών τεχνών, της οπτικοακουστικής δημιουργίας, της μουσικής, του χορού, της συγγραφικής δραστηριότητας και εν γένει κάθε καλλιτεχνικής και πολιτιστικής δραστηριότητας, κρίνεται ότι πρέπει να αποτελέσει αντικείμενο ξεχωριστής κυβερνητικής αρμοδιότητας κατά τρόπο σφαιρικό και συντονισμένο και συνακόλουθα να υπαχθεί σε μία αυτόνομη διακριτή οντότητα, ώστε να προσλάβει τη δέουσα σημασία,  ΚΑΙ ΕΠΕΙΔΗ, η άυλη πολιτιστική κληρονομιά αποτελεί επίσης μία σημαντική παράμετρο της διατήρησης της πολιτιστικής ποικιλομορφίας του τόπου και συνακόλουθα πρέπει να προσλάβει τη δέουσα σημασία και να υπαχθεί στην εν λόγω διακριτή οντότητα,  ΚΑΙ ΕΠΕΙΔΗ, η διαχείριση και ο συντονισμός όλων των θεμάτων που στοχεύουν στην ανάδειξη και προβολή της σύγχρονης πολιτιστικής κληρονομιάς και της άυλης πολιτιστικής κληρονομιάς, όπως και στην προώθηση της πολιτιστικής δημιουργίας έχουν ιδιαίτερη σημασία για τη Δημοκρατία και συνεπώς πρέπει να τεθούν σε ορθολογική βάση, έτσι που μέσω της μεταξύ των αρμόδιων υπουργείων και υφυπουργείων συνεργασίας και του αποτελεσματικού συντονισμού, να επιτευχθεί ανάπτυξη της πολιτιστικής διπλωματίας και του πολιτιστικού τουρισμού, με πολλαπλά οφέλη για την κοινωνία, την οικονομία και την αγορά εργασίας γενικότερα,  ΚΑΙ ΕΠΕΙΔΗ, για τον σκοπό αυτό κρίνεται αναγκαίο, σκόπιμο και επωφελές, όπως όλες οι μέχρι τούδε διάσπαρτες και σχετικές με τον σύγχρονο πολιτισμό, τα πολιτιστικά δρώμενα και την άυλη πολιτιστική κληρονομιά υπηρεσίες, οργανισμοί, δραστηριότητες και αρμοδιότητες του δημόσιου και ευρύτερου δημόσιου τομέα, συγκεντρωθούν και υπαχθούν σε ενιαίο κυβερνητικό φορέα υπό τη μορφή υφυπουργείου, το οποίο να διαχειρίζεται πλέον αυτόνομα και οριζόντια τα θέματα αυτά, ταυτόχρονα δε να αναδεικνύει, να προβάλλει και να προωθεί τον σύγχρονο πολιτισμό, τη λαϊκή τέχνη, τις τέχνες και τα γράμματα ευρύτερα και να διαχειρίζεται τα θέματα της άυλης πολιτιστικής κληρονομιάς, με πλήρη αρμοδιότητα χάραξης πολιτικών και στρατηγικών για την ανάπτυξη και ανάδειξη της πολιτιστικής φυσιογνωμίας της χώρας, όπως και για τη διευκόλυνση της πρόσβασης όλων των πολιτών στα πολιτιστικά αγαθά και στην πολιτιστική δημιουργία στη Δημοκρατία,  ΚΑΙ ΕΠΕΙΔΗ, για σκοπούς υλοποίησης όλων των πιο πάνω, απαιτείται η σύσταση νέου υφυπουργείου καλουμένου Υφυπουργείο Πολιτισμού, κατ’ ακολουθίαν δε απαιτείται ο διορισμός υφυπουργού, κατά το πρότυπο όλων των άλλων συσταθέντων στη Δημοκρατία υφυπουργείων, ήτοι του Υφυπουργού Πολιτισμού παρά τω Προέδρω,  Για όλους αυτούς τους λόγους,».  **Επεξήγηση:**  **Με την προτεινόμενη τροπολογία αντικαθίστανται το προοίμιο του πιο πάνω αναφερόμενου νομοσχεδίου, ώστε να απαλειφθεί οποιαδήποτε αναφορά στο «Τμήμα Αρχαιοτήτων», καθότι κρίνεται ότι τα ζητήματα αρχαιοτήτων πρέπει να παραμείνουν υπό το σημερινό καθεστώς διαχείρισής τους, κατ’ επιταγήν του Συντάγματος και ειδικότερα του Άρθρου 23.1 αυτού, σύμφωνα με το οποίο το δικαίωμα της Δημοκρατίας επί των αρχαιοτήτων διαφυλάσσεται.**  **Όπως είναι γνωστό, δεδομένης της εν λόγω συνταγματικής διάταξης και λόγω του δικοινοτικού χαρακτήρα του κράτους και της υπαγωγής εξ’ αρχής των αρχαιοτήτων σε τρίτο ουδέτερο υπουργείο, όπως και της σύστασης των κοινοτικών συνελεύσεων, κρίνεται σκόπιμο, όπως η δεδομένη κατάσταση μη διαταραχθεί καθ’ οιονδήποτε τρόπο στην παρούσα φάση, κατά τρόπο που ενδέχεται στο μέλλον να δημιουργήσει αχρείαστες επιπλοκές ως προς το ζήτημα των αρχαιοτήτων, το οποίο συνιστά ένα ζήτημα ιδιαίτερης ευαισθησίας για τη Δημοκρατία.** | Γίνεται εισήγηση για τροποποίηση του προοιμίου του πιο πάνω νομοσχεδίου, ώστε-  α. να διαγραφεί η 6η παράγραφος αυτού∙  β. να διαγραφεί από την 17η παράγραφο αυτού, η φράση «του Τμήματος Αρχαιοτήτων,» (ένατη και δέκατη γραμμή)∙ και  **Επεξήγηση:**  **Με τις προτεινόμενες τροπολογίες διαγράφονται από το προοίμιο του πιο πάνω νομοσχεδίου οι αναφορές στο Τμήμα Αρχαιοτήτων, ούτως ώστε να μην προβλέπεται η μεταφορά του από το Υπουργείο Μεταφορών, Επικοινωνιών και Έργων στο Υφυπουργείο Πολιτισμού**. |
| ΥΠΕΡ:  ΕΝΑΝΤΙΟΝ:  ΑΠΟΧΕΣ: | ΥΠΕΡ:  ΕΝΑΝΤΙΟΝ:  ΑΠΟΧΕΣ: |

**(Αν εγκριθούν οι κοινές τροπολογίες ΑΚΕΛ και ΔΗΚΟ, τότε θα τεθούν προς έγκριση οι τροπολογίες του ΔΗΚΟ για το άρθρο 3)**

|  |
| --- |
| **ΒΟΥΛΕΥΤΩΝ κ. ΧΡ. ΟΡΦΑΝΙΔΗ ΚΑΙ ΧΡ. ΠΑΝΤΕΛΙΔΗ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΤΟΥ ΔΗΚΟ** |
| **Άρθρο 3:** |
| Γίνεται εισήγηση για τροποποίηση του άρθρου 3 του πιο πάνω νομοσχεδίου, ώστε-  α. να προστεθεί στην παράγραφο (α) αυτού, αμέσως μετά τις λέξεις «προστασία της» (δεύτερη γραμμή), η λέξη «σύγχρονης»  β. να προστεθεί στην παράγραφο (β) αυτού, αμέσως μετά τις λέξεις «αξιοποίηση της» (δεύτερη γραμμή), η λέξη «σύγχρονης»∙  γ. να προστεθεί στην παράγραφο (ζ) αυτού, αμέσως μετά τις λέξεις «σε θέματα» (δεύτερη γραμμή), η λέξη «σύγχρονου»∙  δ. να προστεθεί στην παράγραφο (η) αυτού, αμέσως μετά τη λέξη «του» (δεύτερη γραμμή), η λέξη «σύγχρονου»∙  ε. να διαγραφούν στην παράγραφο (ιζ) αυτού, οι λέξεις «αρχαίας και» (δεύτερη γραμμή)∙  στ. να προστεθεί στην παράγραφο (ιη) αυτού, αμέσως μετά τις λέξεις «σχετικά με τον» (δεύτερη γραμμή), η λέξη «σύγχρονο»∙ και  ζ. να αντικατασταθούν στην παράγραφο (κβ) αυτού, οι λέξεις «πολιτιστικών θεμάτων» (πρώτη γραμμή), με τη φράση «θεμάτων που αφορούν στον σύγχρονο πολιτισμό».  **Επεξήγηση:**  **Με τις προτεινόμενες τροπολογίες στο άρθρο 3 σκοπείται η βελτίωση των αρμοδιοτήτων του Υφυπουργείου Πολιτισμού με την προσθήκη αναφορών στη σύγχρονη πολιτιστική κληρονομιά και στον σύγχρονο πολιτισμό ώστε αυτό να συνάδει με τη διαγραφή στο νομοσχέδιο των προνοιών για τη μεταφορά του Τμήματος Αρχαιοτήτων στο Υφυπουργείο Πολιτισμού.** |
| ΥΠΕΡ:  ΕΝΑΝΤΙΟΝ:  ΑΠΟΧΕΣ: |

**(Αν δεν εγκριθούν οι κοινές τροπολογίες ΑΚΕΛ και ΔΗΚΟ τότε θα τεθούν προς έγκριση οι τροπολογίες της ΔΗΠΑ για τα άρθρα 4 και 17)**

|  |
| --- |
| **ΒΟΥΛΕΥΤΗ κ. Μ. ΜΟΥΣΙΟΥΤΤΑ ΕΚ ΜΕΡΟΥΣ ΤΗΣ ΔΗΠΑ** |
| **Άρθρο 4:** |
| Γίνεται εισήγηση για τροποποίηση του άρθρου 4 του πιο πάνω νομοσχεδίου, ώστε να προστεθεί στην παράγραφο (β) του εδαφίου (2) αυτού, αμέσως μετά τη φράση «Το Τμήμα Αρχαιοτήτων» (πρώτη γραμμή), η φράση «ένα έτος μετά».  **Επεξήγηση:**  **Με τις προτεινόμενες τροπολογίες σκοπείται όπως το Τμήμα Αρχαιοτήτων μεταφερθεί στο Υφυπουργείο Πολιτισμού ένα έτος μετά την ημερομηνία έναρξης της ισχύος του νόμου αντί με την έναρξη της ισχύος αυτού.** |
| ΥΠΕΡ: 25  ΕΝΑΝΤΙΟΝ: 7  ΑΠΟΧΕΣ: 14 |
| **Άρθρο 17:** |
| Γίνεται εισήγηση για τροποποίηση του άρθρου 17 του πιο πάνω νομοσχεδίου, ώστε-  α. να προστεθούν στην αρχή αυτού, πριν από τις λέξεις «Ο παρών Νόμος» (πρώτη γραμμή) οι λέξεις «Υπό την επιφύλαξη των διατάξεων του εδαφίου (2)»∙ και  β. να προστεθεί το ακόλουθο νέο εδάφιο (2) μετά το τέλος αυτού:  «(2) Οι διατάξεις των άρθρων 2, 3, 4 και 16 στην έκταση που αφορούν το Τμήμα Αρχαιοτήτων και την μεταφορά του στο Υφυπουργείο Πολιτισμού τίθενται σε ισχύ ένα (1) έτος μετά την έναρξη της ισχύος του παρόντος Νόμου.».  **Επεξήγηση:**  **Με τις προτεινόμενες τροπολογίες σκοπείται όπως το Τμήμα Αρχαιοτήτων μεταφερθεί στο Υφυπουργείο Πολιτισμού ένα έτος μετά την ημερομηνία έναρξης της ισχύος του προτεινόμενου νόμου αντί με την έναρξη της ισχύος αυτού.** |
| ΥΠΕΡ: 25  ΕΝΑΝΤΙΟΝ:7  ΑΠΟΧΕΣ:14 |

**Β. ΘΕΑΤΡΙΚΟΣ ΟΡΓΑΝΙΣΜΟΣ ΚΥΠΡΟΥ (ΘΟΚ)**

**ΨΗΦΙΣΗ ΚΑΤ’ ΑΡΘΡΟΝ**

**(Εάν εγκριθεί η τροπολογία του ΔΗΚΟ για το προοίμιο, τότε δεν θα τεθεί προς έγκριση η προτεινόμενη τροπολογία του ΑΚΕΛ για το προοίμιο)**

|  |
| --- |
| **ΒΟΥΛΕΥΤΩΝ κ. ΧΡ. ΧΡΙΣΤΟΦΙΔΗ, Α. ΚΑΥΚΑΛΙΑ ΚΑΙ ΧΡ. ΧΡΙΣΤΟΦΙΑ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΑΚΕΛ-ΑΡΙΣΤΕΡΑ-ΝΕΕΣ ΔΥΝΑΜΕΙΣ** |
| **Προοίμιο:** |
| Γίνεται εισήγηση για τροποποίηση του προοιμίου του πιο πάνω νομοσχεδίου, ώστε να διαγραφεί από την 11η παράγραφο αυτού, η φράση «και ενδείκνυται να διαχωριστεί από τη λειτουργία του Θεατρικού Οργανισμού Κύπρου, ο οποίος και θα αναπτύξει αποκλειστικά τις λειτουργίες ενός Κρατικού Θεάτρου» (τρίτη μέχρι έκτη γραμμή)∙  **Επεξήγηση:**  **Με την προτεινόμενη τροπολογία σκοπείται όπως ο ΘΟΚ, πέραν από τη λειτουργία των σκηνών του, δραστηριοποιείται με τρόπο που να συμβάλλει στη θεατρική ανάπτυξη του τόπου μας, όπως εξάλλου συμβαίνει και με όλα τα κρατικά θέατρα της Ευρώπης.** |
| ΥΠΕΡ: 19  ΕΝΑΝΤΙΟΝ:25  ΑΠΟΧΕΣ:- |

|  |
| --- |
| **ΒΟΥΛΕΥΤΩΝ κ. Γ. ΚΑΡΟΥΛΛΑ, Μ. ΜΑΥΡΙΔΗ ΚΑΙ ΠΡ. ΑΛΑΜΠΡΙΤΗ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΤΟΥ ΔΗΣΥ** |
| **Άρθρο 3(ιβ):** |
| Γίνεται εισήγηση για τροποποίηση του άρθρου 3 του πιο πάνω νομοσχεδίου, ώστε ναδιαγραφεί από την παράγραφο (ιβ) αυτού, η φράση «τα οποία διέπονται από Κανονισμούς που εκδίδονται δυνάμει του άρθρου 15» (τέταρτη και πέμπτη γραμμή).  **Επεξήγηση:**  **Με την προτεινόμενη τροπολογία σκοπείται η διαγραφή της πιο πάνω φράσης και η επαναφορά του κειμένου στη μορφή με την οποία είχε αρχικά κατατεθεί, ώστε τα σχέδια και τα κίνητρα για την παροχή χορηγιών και υποστηρικτικών δομών σε επαγγελματικές ομάδες ή θιάσους για θεατρικές δημιουργίες και/ή παραστάσεις να μη διέπονται από Κανονισμούς που εγκρίνονται από τη Βουλή. Ειδικότερα, με τη συγκεκριμένη ρύθμιση, το Υφυπουργείο Πολιτισμού θα έχει τη διοικητική και εκτελεστική δυνατότητα διαμόρφωσης σχετικών προγραμμάτων με βάση τις σχετικές πρόνοιες του Γενικού Λογιστηρίου και των συστάσεων του Γενικού Ελεγκτή και τα όποια προγράμματα του να ακολουθούν την εν γένει πολιτική καθώς και την πολιτιστική πολιτική και διακυβέρνηση.** |
| ΥΠΕΡ:17  ΕΝΑΝΤΙΟΝ:28  ΑΠΟΧΕΣ:- |

|  |
| --- |
| **ΒΟΥΛΕΥΤΩΝ κ. ΧΡ. ΧΡΙΣΤΟΦΙΔΗ, Α. ΚΑΥΚΑΛΙΑ ΚΑΙ ΧΡ. ΧΡΙΣΤΟΦΙΑ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΑΚΕΛ-ΑΡΙΣΤΕΡΑ-ΝΕΕΣ ΔΥΝΑΜΕΙΣ** |
| **Άρθρο 4(2)(δ):** |
| Γίνεται εισήγηση για τροποποίηση του άρθρου 4 του πιο πάνω νομοσχεδίου, ώστε να αντικατασταθούν από την παράγραφο (δ) του εδαφίου (2) αυτού οι λέξεις «Η αρμοδιότητα» (πρώτη γραμμή) με τις λέξεις «Τα σχέδια επιχορήγησης», καθώς και οι λέξεις «μεταφέρεται και εντάσσεται» (τρίτη γραμμή) με τις λέξεις «μεταφέρονται και εντάσσονται».  **Επεξήγηση:**  **Με την προτεινόμενη τροπολογία σκοπείται η τροποποίηση της πρόνοιας που αφορά την αρμοδιότητα της θεατρικής ανάπτυξης του ΘΟΚ, ώστε στις αρμοδιότητες του Υφυπουργείου Πολιτισμού να μεταφερθούν μόνο τα σχέδια επιχορήγησης της θεατρικής ανάπτυξης.** |
| ΥΠΕΡ:16  ΕΝΑΝΤΙΟΝ:30  ΑΠΟΧΕΣ:- |
| **Άρθρο 6(1):** |
| Γίνεται εισήγηση για τροποποίηση του άρθρου 6 του πιο πάνω νομοσχεδίου με την αντικατάσταση από το εδάφιο (1) αυτού των λέξεων «τη θεατρική ανάπτυξη» (τρίτη γραμμή), με τη φράση «τα σχέδια επιχορήγησης της θεατρικής ανάπτυξης».  **Επεξήγηση:**  **Με την προτεινόμενη τροπολογία σκοπείται η τροποποίηση της πρόνοιας που αφορά την μεταφορά υπαλλήλων και θέσεων του ΘΟΚ στο Υφυπουργείο Πολιτισμού, ώστε η ενασχόλησή τους να αφορά τα σχέδια επιχορήγησης της θεατρικής ανάπτυξης.** |
| ΥΠΕΡ:16  ΕΝΑΝΤΙΟΝ:30  ΑΠΟΧΕΣ:- |

**Γ. ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ**

**ΨΗΦΙΣΗ ΚΑΤ’ ΑΡΘΡΟΝ**

**(Εάν εγκριθεί η τροπολογία του ΔΗΚΟ για το προοίμιο, τότε δεν θα τεθεί προς έγκριση η προτεινόμενη τροπολογία του ΑΚΕΛ για το προοίμιο)**

|  |
| --- |
| **ΒΟΥΛΕΥΤΩΝ κ. ΧΡ. ΧΡΙΣΤΟΦΙΔΗ, Α. ΚΑΥΚΑΛΙΑ ΚΑΙ ΧΡ. ΧΡΙΣΤΟΦΙΑ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΑΚΕΛ-ΑΡΙΣΤΕΡΑ-ΝΕΕΣ ΔΥΝΑΜΕΙΣ** |
| **Προοίμιο:** |
| Γίνεται εισήγηση για τροποποίηση του προοιμίου του πιο πάνω νομοσχεδίου, ώστε να προστεθεί στην 18η παράγραφο αυτού αμέσως μετά τη λέξη «για» (πρώτη γραμμή) η φράση «την εποπτεία και».  **Επεξήγηση:**  **Με την προτεινόμενη τροπολογία σκοπείται όπως το Υφυπουργείο Πολιτισμού πέρα από τον έλεγχο, ασκεί και την εποπτεία όσον αφορά την αποστολή των οργανισμών ιδιωτικού δικαίου που δραστηριοποιούνται στον τομέα του πολιτισμού, όπως το Ίδρυμα Συμφωνική Ορχήστρα Κύπρου.** |
| ΥΠΕΡ:19  ΕΝΑΝΤΙΟΝ:26  ΑΠΟΧΕΣ:- |
| **Άρθρο 3(κστ):** |
| Γίνεται εισήγηση για τροποποίηση του άρθρου 3 του πιο πάνω νομοσχεδίου, ώστε να προστεθούν στην αρχή της παραγράφου (κστ) αυτού πριν από τις λέξεις «ο έλεγχος» (πρώτη γραμμή), οι λέξεις «η εποπτεία και».  **Επεξήγηση:**  **Με την προτεινόμενη τροπολογία σκοπείται όπως το Υφυπουργείο Πολιτισμού πέρα από τον έλεγχο, ασκεί και εποπτεία όσον αφορά την αποστολή των οργανισμών ιδιωτικού δικαίου που δραστηριοποιούνται στον τομέα του πολιτισμού, όπως το Ίδρυμα Συμφωνική Ορχήστρα Κύπρου.** |
| ΥΠΕΡ:19  ΕΝΑΝΤΙΟΝ:26  ΑΠΟΧΕΣ:- |
| **Άρθρο 9(3)(γ):** |
| Γίνεται εισήγηση για τροποποίηση του εδαφίου (3) του άρθρου 9 του πιο πάνω νομοσχεδίου ώστε να προστεθούν στην αρχή της παραγράφου (γ) αυτού, πριν από τις λέξεις «τον έλεγχο» (πρώτη γραμμή) οι λέξεις «την εποπτεία και»∙ και  **Επεξήγηση:**  **Με την προτεινόμενη τροπολογία σκοπείται όπως το Υφυπουργείο Πολιτισμού πέρα από τον έλεγχο, ασκεί και εποπτεία όσον αφορά την αποστολή των οργανισμών ιδιωτικού δικαίου που δραστηριοποιούνται στον τομέα του πολιτισμού όπως το Ίδρυμα Συμφωνική Ορχήστρα Κύπρου.** |
| ΥΠΕΡ:19  ΕΝΑΝΤΙΟΝ:26  ΑΠΟΧΕΣ:- |

**Δ. ΠΟΛΙΤΙΣΤΙΚΕΣ ΣΧΕΣΕΙΣ**

**(Εάν εγκριθεί η τροπολογία του ΔΗΚΟ για το προοίμιο, τότε ΔΕΝ θα τεθεί προς έγκριση η προτεινόμενη αυτή τροπολογία του ΑΚΕΛ)**

| **ΒΟΥΛΕΥΤΩΝ κ. ΧΡ. ΧΡΙΣΤΟΦΙΔΗ, Α. ΚΑΥΚΑΛΙΑ ΚΑΙ ΧΡ. ΧΡΙΣΤΟΦΙΑ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΑΚΕΛ-ΑΡΙΣΤΕΡΑ-ΝΕΕΣ ΔΥΝΑΜΕΙΣ** |
| --- |
| Γίνεται εισήγηση για τροποποίηση του προοιμίου του πιο πάνω νομοσχεδίου, ώστε να προστεθεί στην 14η παράγραφο αυτού, αμέσως μετά τη λέξη «για» (πρώτη γραμμή), η φράση «πολιτιστικές σχέσεις και»∙  **Επεξήγηση:**  **Με την προτεινόμενη τροπολογία σκοπείται η προσθήκη στο προοίμιο του νομοσχεδίου και σχετικής αναφοράς για τις πολιτιστικές σχέσεις, πέραν της πολιτιστικής διπλωματίας.** |
| ΥΠΕΡ:14  ΕΝΑΝΤΙΟΝ:31  ΑΠΟΧΕΣ:- |

**Ε. ΚΟΙΝΟΤΗΤΕΣ ΚΑΙ ΘΡΗΣΚΕΥΤΙΚΕΣ ΟΜΑΔΕΣ**

**(Αν εγκριθεί η πιο κάτω τροπολογία του ΑΚΕΛ τότε ΔΕΝ θα τεθεί προς έγκριση η τροπολογία του ΔΗΣΥ – τίθενται με βάση την ημερομηνία κατάθεσής τους)**

| **ΒΟΥΛΕΥΤΩΝ κ. ΧΡ. ΧΡΙΣΤΟΦΙΔΗ, Α. ΚΑΥΚΑΛΙΑ ΚΑΙ ΧΡ. ΧΡΙΣΤΟΦΙΑ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΑΚΕΛ-ΑΡΙΣΤΕΡΑ-ΝΕΕΣ ΔΥΝΑΜΕΙΣ** |
| --- |
| **Άρθρο 3(κδ):** |
| Γίνεται εισήγηση για τροποποίηση του άρθρου 3 του πιο πάνω νομοσχεδίου, ώστε να προστεθεί στην παράγραφο (κδ) αυτού αμέσως μετά τη λέξη «σχέσεων» (πρώτη γραμμή), η φράση «των κοινοτήτων και»∙ και  **Επεξήγηση:**  **Με την προτεινόμενη τροπολογία προστίθεται στις αρμοδιότητες του Υφυπουργείου Πολιτισμού και η μέριμνα για την εύρυθμη ανάπτυξη των σχέσεων των δύο κοινοτήτων.** |
| ΥΠΕΡ:-  ΕΝΑΝΤΙΟΝ:-  ΑΠΟΧΕΣ:- |

|  |
| --- |
| **ΒΟΥΛΕΥΤΩΝ κ. Γ. ΚΑΡΟΥΛΛΑ, Μ. ΜΑΥΡΙΔΗ ΚΑΙ ΠΡ. ΑΛΑΜΠΡΙΤΗ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΤΟΥ ΔΗΣΥ** |
| **Άρθρο 3(κδ):** |
| Γίνεται εισήγηση για τροποποίηση του άρθρου 3 του πιο πάνω νομοσχεδίου, ώστε να αντικατασταθεί η παράγραφος (κδ) αυτού, με την ακόλουθη παράγραφο:  «(κδ) η ανάδειξη, διαφύλαξη, προώθηση και προβολή της πολιτιστικής κληρονομιάς και πολιτιστικής δημιουργίας των κοινοτήτων και των θρησκευτικών ομάδων των Μαρωνιτών, των Αρμενίων και των Λατίνων∙».  **Επεξήγηση:**  **Με την προτεινόμενη τροπολογία αντικαθίσταται η παράγραφος (κδ) του άρθρου 3, ώστε να συνάδει με την αναφορά στο προοίμιο του νομοσχεδίου σχετικά με τις σχέσεις του Υφυπουργείου Πολιτισμού με τις κοινότητες και τις θρησκευτικές ομάδες.** |
| ΥΠΕΡ:45  ΕΝΑΝΤΙΟΝ:-  ΑΠΟΧΕΣ:- |

**ΣΤ. ΑΡΜΟΔΙΟΤΗΤΕΣ ΥΦΥΠΟΥΡΓΕΙΟΥ ΠΟΛΙΤΙΣΜΟΥ**

|  |
| --- |
| **ΒΟΥΛΕΥΤΩΝ κ. ΧΡ. ΟΡΦΑΝΙΔΗ ΚΑΙ ΧΡ. ΠΑΝΤΕΛΙΔΗ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΤΟΥΔΗΚΟ** |
| **Άρθρο 3(κθ):** |
| Γίνεται εισήγηση για τροποποίηση του άρθρου 3 του πιο πάνω νομοσχεδίου, ώστε να διαγραφεί η παράγραφος (κθ) αυτου.  **Επεξήγηση:**  **Με την προτεινόμενη τροπολογία σκοπείται η απάλειψη της παρεχόμενης μέσω του νομοσχεδίου δυνατότητας στο Υπουργικό Συμβούλιο να αναθέτει με Απόφασή του στο Υφυπουργείο Πολιτισμού οποιεσδήποτε άλλες αρμοδιότητες πέραν των προβλεπομένων στο υπό ψήφιση νομοσχέδιο στο Υφυπουργείο Πολιτισμού, καθότι με Απόφαση του Υπουργικού Συμβουλίου δεν δύναται να τροποποιείται Νόμος, επειδή τούτο προσκρούει στην ιεραρχία των πηγών δικαίου, περαιτέρω δε διότι το Υπουργικό Συμβούλιο, σύμφωνα με το Άρθρο 54 του Συντάγματος, δύναται να εκδίδει μόνο κανονιστικά και εκτελεστικά των νόμων διατάγματα ως ο νόμος ορίζει.** |
| ΥΠΕΡ:-  ΕΝΑΝΤΙΟΝ:-  ΑΠΟΧΕΣ:- |

**Ζ. ΑΡΜΟΔΙΟΤΗΤΕΣ ΥΦΥΠΟΥΡΓΟΥ ΠΑΡΑ ΤΩ ΠΡΟΕΔΡΩ**

|  |
| --- |
| **ΒΟΥΛΕΥΤΩΝ κ. ΧΡ. ΧΡΙΣΤΟΦΙΔΗ, Α. ΚΑΥΚΑΛΙΑ ΚΑΙ ΧΡ. ΧΡΙΣΤΟΦΙΑ ΕΚ ΜΕΡΟΥΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ**  **ΑΚΕΛ-ΑΡΙΣΤΕΡΑ-ΝΕΕΣ ΔΥΝΑΜΕΙΣ** |
| **Άρθρο 9(3):** |
| Γίνεται εισήγηση για τροποποίηση του εδαφίου (3) του άρθρου 9 του πιο πάνω νομοσχεδίου ώστε να προστεθεί μετά την παράγραφο (ζ) αυτού, η ακόλουθη νέα παράγραφος:  «(η) τη σύσταση Συμβουλευτικών Επιτροπών για θέματα της αρμοδιότητας του, οι οποίες απαρτίζονται από εκπροσώπους των αντίστοιχων πολιτιστικών φορέων, οργανώσεων και επιμελητηρίων.».  **Επεξήγηση:**  **Με την προτεινόμενη τροπολογία σκοπείται η σύσταση Συμβουλευτικών Επιτροπών, οι οποίες θα συμβουλεύουν τον Υφυπουργό για θέματα της αρμοδιότητάς του.** |
| ΥΠΕΡ:23  ΕΝΑΝΤΙΟΝ:24  ΑΠΟΧΕΣ:- |

(Αρ. Φακ. 23.01.062.092-2021)

ΙΧ/ΘΚΒ/ΓΧ